CELEX: 62009CN0410
Language: sk
Date: 2009-10-28 00:00:00
Title: Vec C-410/09: Návrh na začatie prejudiciálneho konania, ktorý podal Sąd Najwyższy (Poľská republika) 28. októbra 2009 — Polska Telefonia Cyfrowa Sp. z o.o./Prezes Urzędu Komunikacji Elektronicznej

30.1.2010   
            
            
               SK
            
            
               Úradný vestník Európskej únie
            
            
               C 24/19
            
         Návrh na začatie prejudiciálneho konania, ktorý podal Sąd Najwyższy (Poľská republika) 28. októbra 2009 — Polska Telefonia Cyfrowa Sp. z o.o./Prezes Urzędu Komunikacji Elektronicznej
   (Vec C-410/09)
   2010/C 24/33
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Najwyższy
   
      Účastníci konania pred vnútroštátnym súdom
   
   
      Žalobkyňa: Polska Telefonia Cyfrowa Sp. z o.o.
   
      Žalovaný: Prezes Urzędu Komunikacji Elektronicznej
   
      Prejudiciálna otázka
   
   Umožňuje článok 58 Aktu o podmienkach pristúpenia (Ú. v. EÚ L 236, s. 33) odvolávať sa voči jednotlivcom usadeným v niektorom členskom štáte na pokyny Komisie (Ú. v. ES C 165, s. 6), ktoré mal národný regulačný orgán podľa článku 16 ods. 1 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) (Ú. v. ES L 108, s. 33; Mim. vyd. 13/029, s. 349), maximálne zohľadniť pri analýze relevantných trhov, ak tieto pokyny neboli uverejnené v Úradnom vestníku Európskej únie v jazyku tohto členského štátu, hoci je tento jazyk úradným jazykom Európskej únie?